**A/A. ALFONSO RUEDA VALENZUELA**

**PRESIDENTE DA XUNTA DE GALICIA**

Eu, \_\_\_\_\_\_\_\_\_\_\_\_\_\_\_\_\_\_, con DNI \_\_\_\_\_\_\_\_\_ e domicilio a efectos de notificacións en \_\_\_\_\_\_\_\_\_\_\_\_\_\_\_\_\_,

**EXPOÑO**

Que a Educación Social é unha profesión universitaria cunha longa traxectoria, e unha titulación universitaria que leva implantada no sistema universitario galego dende o ano 1994.

Que a Xunta de Galicia segue admitindo para o acceso á especialidade profesional “Educación Social” titulacións diferentes á de Educación Social.

Que en relación a esta situación no último ano ocorreu o seguinte, a través do Colexio de Educadoras e Educadores Sociais de Galicia, que representa esta profesión:

* Febreiro. O Director Xeral de Función Pública comprometeuse -e fixo constar por escrito- a modificar a Lei de Emprego Público a través da Lei de medidas fiscais e administrativas.
* Abril. Tras cambio na titularidade da Dirección Xeral, informouse á nova Directora Xeral de Emprego Público para informar do asunto e achegar documentación para estudar a mellor maneira de realizar o trámite.
* En diferentes datas, os sindicatos CIG, CCOO e UXT amosaron apoio ao cambio solicitado.
* Outubro. O Proxecto de Lei de medidas fiscais e administrativas non contempla as modificacións acordadas, e a Directora Xeral de Emprego Público confirma que non ten intención de introducilas.

Queda patente a falta de compromiso da Xunta de Galicia ante unha irregularidade que se alonga durante demasiado tempo. Son 30 anos de titulación de Educación Social en Galicia. E tamén 30 anos de menosprezo por parte da Xunta cara unha profesión e cara unhas profesionais que aínda non teñen o espazo profesional que corresponde.

Noutras comunidades autónomas teñen actualizado dende hai anos esta situación. Mais en Galicia seguimos sen avanzar, estancadas pola inacción da Xunta, que parece non coñecer a profesión nin interesarse por mellorar os servizos socioeducativos que recibe a cidadanía.

O título universitario de Educación social creouse para formar profesionais cunha especialización á que non respondía ningunha das titulacións existentes naquel momento. E esoutras titulacións que teñen acceso a estes postos xa teñen tamén a súa propia categoría profesional exclusiva. Trátase polo tanto de que haxa equidade no trato ás profesións.

Polo exposto,

**SOLICITA**

* Que se actualice a Lei 2/2015, do 29 de abril, do Emprego Público de Galicia, para que estableza como única titulación de acceso á especialidade ***“Educador/a Social”*** a do título universitario de Educación Social.

En \_\_\_\_\_\_\_\_\_, a \_\_\_\_\_ de \_\_\_\_\_ de 2024